

ระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

ว่าด้วย เงินกู้สามัญไม่มีเฉลี่ยคืน พ.ศ. 2565

--------------🟑🟑🟑-------------

 อาศัยความตามระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย

การให้เงินกู้แก่สมาชิก พ.ศ. 2561 ข้อ 10 ที่ประชุมคณะกรรมการดำเนินการ ชุดที่ 24 ครั้งที่ 12/2565 วันที่ 12 ธันวาคม 2565 ได้มีมติกำหนดระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย เงินกู้สามัญไม่มีเฉลี่ยคืน พ.ศ. 2565 ไว้ดังต่อไปนี้

 ข้อ 1. ระเบียบนี้เรียกว่า “ ระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย เงินกู้สามัญไม่มีเฉลี่ยคืน พ.ศ. 2565 ”

 ข้อ 2. ระเบียบนี้ให้ใช้บังคับตั้งแต่วันที่ 1 มกราคม 2566 เป็นต้นไป

 ข้อ 3. ในระเบียบนี้

 “สหกรณ์ ” หมายถึง สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

 “สมาชิก ” หมายถึง สมาชิกสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

 “คณะกรรมการ ” หมายถึง คณะกรรมการดำเนินการสหกรณ์ออมทรัพย์ข้าราชการกระทรวง

ศึกษาธิการจังหวัดตาก จำกัด

 “ประธานกรรมการ ” หมายถึง ประธานกรรมการดำเนินการสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

 “ผู้จัดการ ” หมายถึง ผู้จัดการสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

 “เงินกู้สามัญไม่มีเฉลี่ยคืน ” หมายถึง เงินกู้ที่สมาชิกได้กู้และชำระดอกเบี้ยเป็นงวดรายเดือนปกติแต่เมื่อสิ้นปีบัญชีจะไม่ได้รับจัดสรรเงินเฉลี่ยคืนจากกำไรสุทธิประจำปี อันเนื่องมาจากดอกเบี้ยที่ชำระงวดรายเดือนปกติ

 “เงินได้รายเดือน” หมายถึง เงินเดือนหรือค่าจ้างประจำหรือเงินบำนาญปกติและเงินเพิ่มค่า

ครองชีพหรือเงินที่จ่ายควบกับเงินเดือนหรือค่าจ้างประจำ

 “เงินเดือน ” หมายถึง เงินเดือน หรือค่าจ้างหรือบำนาญปกติ (ไม่รวมเงินเพิ่มทุกประเภท)แล้วแต่กรณี

 ข้อ 4. สมาชิกที่ประสงค์กู้เงิน ต้องยื่นคำขอกู้และจัดทำสัญญาเงินกู้หรือหนังสือกู้เงินพร้อมหนังสือค้ำประกันตามแบบและเงื่อนไขที่สหกรณ์กำหนด

 ข้อ 5. วงเงินกู้เป็นไปตามที่คณะกรรมการพิจารณาเห็นสมควร แต่ไม่เกินจำนวน 70 เท่าของเงินเดือนหรือเงินได้รายเดือน แต่วงเงินสูงสุดไม่เกิน 2,000,000 บาท โดยมีเงื่อนไขดังต่อไปนี้

 5.1 เป็นสมาชิกตั้งแต่ 3 เดือนแต่ไม่เกิน 2 ปี กู้ได้ไม่เกิน 900,000 บาท

 5.2 เป็นสมาชิกเกินกว่า 2 ปีแต่ไม่เกิน 3 ปี กู้ได้ไม่เกิน 1,200,000 บาท

 5.3 เป็นสมาชิกเกินกว่า 3 ปีแต่ไม่เกิน 4 ปี กู้ได้ไม่เกิน 1,500,000 บาท

 5.4 เป็นสมาชิกเกินกว่า 4 ปีขึ้นไป กู้ได้ไม่เกิน 2,000,000 บาท

 สมาชิกผู้กู้ต้องยินยอมให้หน่วยงานต้นสังกัดที่ทำหน้าที่จ่ายเงินเดือนหรือเงินได้รายเดือนหัก ณ ที่จ่ายเพื่อชำระหนี้หรือภาระผูกพันที่มีต่อสหกรณ์ เป็นลำดับแรก ถัดจากหนี้ภาษีอากรและการหักเงินเข้ากองทุนที่สมาชิกถูกหักตามกฎหมายหรือยินยอมให้เจ้าหน้าที่ธนาคารที่ได้รับมอบหมายจากสหกรณ์ หักบัญชีเงินฝากของตนส่งต่อสหกรณ์เพื่อชำระหนี้ โดยไม่มีข้อโต้แย้ง

 ข้อ 6. อัตราดอกเบี้ยเงินกู้ตามระเบียบนี้ ให้เป็นไปตามประกาศที่สหกรณ์กำหนด

 ข้อ 7. สมาชิกที่กู้เงินตามระเบียบนี้ ต้องมีมูลค่าหุ้นไม่น้อยกว่าอัตราร้อยละ 15 ของวงเงินที่ได้รับพิจารณา ทั้งนี้หากมีมูลค่าหุ้นก่อนนี้ เกินกว่าอัตราร้อยละ 15 ของวงเงินที่ได้รับพิจารณา ให้ซื้อหุ้นเพิ่ม อัตราร้อยละ 2 ของวงเงินกู้ที่ได้รับอนุมัติ หรือของวงเงินกู้หลังจากหักหนี้เดิมแล้ว(กรณีเป็นการกู้ครั้งใหม่)

 ข้อ 8. สมาชิกที่ขอกู้เงินสามัญครั้งใหม่ ต้องส่งชำระหนี้เงินกู้สามัญหรือหนังสือกู้เงินเดิมมาแล้วไม่น้อยกว่า 6 งวดรายเดือนติดต่อกัน และให้หักชำระหนี้สัญญาหรือหนังสือกู้เงินเดิมด้วย

 ข้อ 9. ระยะเวลาการส่งชำระหนี้ ให้สมาชิกที่กู้เงินส่งคืนเงินต้นเป็นงวดรายเดือนๆละเท่าๆกัน(ยกเว้นงวดสุดท้าย)หรือส่งคืนเงินต้นพร้อมดอกเบี้ยเป็นงวดรายเดือนหรือตามความเหมาะสม โดยงวดสุดท้ายอายุไม่เกิน 75 ปีบริบูรณ์ สำหรับงวดส่งชำระหนี้ให้เป็นตามช่วงปี พ.ศ. ที่สมาชิกขอกู้เงิน ดังต่อไปนี้

 9.1 ขอกู้เงินระหว่างปี พ.ศ. 2566 ให้ส่งชำระไม่เกิน 196 งวด

 9.2 ขอกู้เงินระหว่างปี พ.ศ. 2567 ถึง พ.ศ. 2678 ให้ส่งชำระไม่เกิน 190 งวด

 9.3 ขอกู้เงินระหว่างปี พ.ศ. 2569 ถึง พ.ศ. 2570 ให้ส่งชำระไม่เกิน 180 งวด

 9.4 ขอกู้เงินระหว่างปี พ.ศ. 2571 ถึง พ.ศ. 2572 ให้ส่งชำระไม่เกิน 166 งวด

 9.5 ขอกู้เงินตั้งแต่ปี พ.ศ. 2573 เป็นต้นไป ให้ส่งชำระไม่เกิน 150 งวด

 ข้อ 10. สมาชิกที่กู้เงินตามระเบียบนี้ ต้องยินยอมจะไม่รับเงินเฉลี่ยคืนในส่วนของดอกเบี้ยเงินกู้ตามข้อ 6

 ข้อ 11. หลักประกันเงินกู้ตามระเบียบนี้ นอกจากสัญญาหรือหนังสือกู้เงินที่สมาชิกผู้กู้ได้ทำไว้ต่อสหกรณ์และใช้บุคคลค้ำประกัน โดยจำนวนคนต่อวงเงินค้ำประกันให้เป็นตามที่สหกรณ์กำหนดแล้ว ยังต้องมีหลักค้ำประกันอื่นตามประกาศที่สหกรณ์กำหนดด้วย

 ผู้ค้ำประกันต้องทำหนังสือค้ำประกันให้ไว้ต่อสหกรณ์ตามแบบที่สหกรณ์กำหนด

 กรณีที่ผู้ค้ำประกันขาดสมาชิกภาพไม่ว่าเพราะเหตุใดหรือมีเหตุที่คณะกรรมการมีมติเห็นว่า ไม่สมควรหรือไม่อาจที่จะเป็นผู้ค้ำประกันต่อไปได้ สมาชิกผู้กู้ต้องจัดให้มีสมาชิกคนอื่นเข้าเป็นผู้ค้ำประกันแทนให้เสร็จสิ้นภายใน 30 วันนับจากวันที่ผู้ค้ำประกันคนนั้นขาดสมาชิกภาพหรือที่คณะกรรมการมีมติ

 การที่ผู้ค้ำประกันขาดสมาชิกภาพไม่ว่าด้วยเหตุใดๆ ไม่เป็นสาเหตุให้ผู้นั้นหลุดพ้นจากการ ค้ำประกันเงินกู้ จนกว่าสมาชิกผู้กู้ได้จัดให้มีสมาชิกคนอื่นเป็นผู้ค้ำประกันแทนตนหรือสมาชิกผู้กู้ได้ใช้คืนเงินกู้ครบถ้วนแล้ว

 ผู้ค้ำประกันต้องยินยอมให้หน่วยงานต้นสังกัดที่ทำหน้าที่จ่ายเงินได้รายเดือนหัก ณ ที่จ่าย เพื่อชำระหนี้ต่อสหกรณ์แทนผู้กู้เป็นลำดับแรก ถัดจากหนี้ภาษีอากรและการหักเงินเข้ากองทุนที่สมาชิกถูกหักตามกฎหมายอันเนื่องมาจากผู้กู้ขาดส่งชำระหนี้รายเดือน เพื่อส่งต่อสหกรณ์โดยไม่มีข้อโต้แย้ง หรือยินยอมให้เจ้าหน้าที่ธนาคาร หักบัญชีเงินฝากของตนส่งต่อสหกรณ์เพื่อชำระหนี้โดยไม่มีข้อโต้แย้งใดๆ กรณีที่ต้องชำระหนี้แทนผู้กู้

 ข้อ 12. การนับจำนวนเท่าของเงินเดือนหรือเงินได้รายเดือน ตามข้อ 5. และเงินคงเหลือรายเดือนซึ่งรวมยอดหักเงินกู้นี้ด้วยแล้วไม่น้อยกว่าร้อยละตามที่สหกรณ์กำหนด ให้พิจารณาตามอายุของสมาชิก ดังนี้

 12.1 สมาชิกผู้กู้ที่อายุไม่เกิน 57 ปี ให้นับจำนวนเท่าและคำนวณร้อยละของเงินคงเหลือรายเดือนจากเงินได้รายเดือนที่ได้รับ

 12.2 สมาชิกผู้กู้ที่อายุตั้งแต่ 57 ปีขึ้นไป ให้นับจำนวนเท่าและคำนวณร้อยละของเงินคงเหลือ

รายเดือนจากเงินเดือนที่ได้รับ

 ข้อ 13. จำนวนเงินกู้ตามระเบียบนี้ ให้นับรวมเป็นวงเงินกู้ตามข้อ 6.5 ของระเบียบสหกรณ์ระเบียบ

สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย การให้เงินกู้แก่สมาชิก

 ข้อ 14. กรณีใดๆที่ให้ถือว่าเงินกู้อันถึงกำหนดชำระคืนโดยสิ้นเชิง ทั้งต้นเงินพร้อมดอกเบี้ย ในทันที โดยมิต้องคำนึงถึงกำหนดเวลาที่ให้ไว้และให้คณะกรรมการเรียกคืนโดยมิชักช้า ให้เป็นไปตาม ข้อ 17 ของระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย การให้เงินกู้แก่สมาชิก

 ข้อ 15. การพิจารณาอนุมัติสินเชื่อให้กับสมาชิกตามระเบียบนี้หรือที่ต่างไปจากระเบียบนี้ ให้อยู่ในดุลยพินิจของคณะกรรมการเป็นผู้มีอำนาจวินิจฉัย

 ข้อ 16. ในกรณีที่มีปัญหาเกี่ยวกับการปฏิบัติตามระเบียนนี้ ให้คณะกรรมการเป็นผู้มีอำนาจวินิจฉัยชี้ขาด มติของคณะกรรมการให้ถือเป็นที่สิ้นสุด

 ข้อ 17. ให้ประธานกรรมการเป็นผู้รักษาการตามระเบียบนี้

ประกาศ ณ วันที่ 12 เดือน ธันวาคม พ.ศ. 2565



 ( นายสมศักดิ์ เลิศรัตนพันธุ์ )

 ประธานกรรมการ

 สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด



ประกาศ สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

เรื่อง หลักเกณฑ์และเงื่อนไขการให้เงินกู้สามัญไม่มีเฉลี่ยคืน

--------------🟑🟑🟑-------------

 ที่ประชุมคณะกรรมการดำเนินการสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ชุดที่ 24 ครั้งที่ 12/2564 วันที่ 12 ธันวาคม 2565 ได้มีมติกำหนดหลักเกณฑ์และเงื่อนไขการให้เงินกู้สามัญเพิ่มเติมจากระเบียบฯ ดังนี้

 ข้อ 1. วงเงินกู้ตามข้อ 5. กรณีกู้เงินเกิน 1,500,000 แต่ไม่เกิน 2,000,000 บาท ต้องเป็นสมาชิกสามคมฌาปนกิจสงเคราะห์สมาชิกชุมนุมสหกรณ์ออมทรัพย์ครูไทยและสมาชิกสมาคมฌาปนกิจสงเคราะห์สมาชิกของชุมนุมสหกรณ์ออมทรัพย์แห่งประเทศไทย

 ข้อ 2. อัตราดอกเบี้ยตามข้อ 6 ให้เรียกเก็บจากสมาชิกผู้อัตราร้อยละ 5.75 ต่อปี

 ข้อ 3. หลักประกันเงินกู้นอกจากที่ระบุแล้วตามข้อ 10 ยังต้องมีหลักประกันเพิ่ม ดังนี้

 3.1 จำนวนหุ้นปัจจุบันและที่จะมีเพิ่มในอนาคต

 3.2 ประกันชีวิตเพื่อคุ้มครองวงเงินกู้ โดยอยู่ภายใต้เงื่อนไขแห่งกรมธรรม์ว่าสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด เป็นผู้รับประโยชน์กับบริษัทประกันชีวิตที่สหกรณ์กำหนด

 3.3 เงินสงเคราะห์ทั้งจำนวน จากสมาคมฌาปนกิจสงเคราะห์ที่ผู้กู้เป็นสมาชิกตามที่คณะกรรมการกำหนดจ่ายอันเนื่องจากผู้กู้เสียชีวิต โดยผู้รับเงินสงเคราะห์ตามที่ผู้กู้ระบุไว้ให้เป็นผู้รับเงินตอนสมัครเป็นสมาชิกสมาคม ต้องยินยอมให้นำเงินสงเคราะห์ทั้งจำนวนของผู้กู้พึ่งได้รับชำระหนี้สหกรณ์เป็นอันดับแรก สำหรับตนจะรับเงินสงเคราะห์ส่วนที่เหลือโดยไม่มีข้อโต้แย้งและในเป็นหลักฐานอ้างอิงในการกฎหมายในการแสดงเจตนาของตน ทั้งนี้ผู้รับเงินสงเคราะห์ฯ ต้องลงลายมือชื่อในคำขอกู้เงินเพื่อยืนยันให้ใช้เงินสงเคราะห์เป็นหลักประกันเงินกู้และยินยอมให้สหกรณ์ดำเนินการหักเงินสงเคราะห์ตามข้างต้น

 ประกาศ ณ วันที่ 12 มกราคม พ.ศ. 2566

 (ลงชื่อ)



 ( นายสมศักดิ์ เลิศรัตนพันธุ์ )

 ประธานกรรมการ

 สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด